Publication: Magyar Közlöny
Issue: MK-2003-39 (Year: 2003, Number: 39)
Era: 1990-2004
Section: 4. Polgári Törvénykönyvrõl szóló 1959. évi IV. törvény
Paragraph Index: 822

(2) bekezdésében meghatározott jogok (megvásárlás, kisajátítás) érvényesítését [Hírtv. 31. § (2) bekezdése]. A kártalanítás — az általános jogi szóhasználat szerint — a jogosan okozott hátrányok és károk jóvátételét jelenti. A kártalanítás mértéke normatív módon — közterülethasználati díjról szóló önkormányzati rendelettel — nem állapítható meg, mivel a kártalanítás, mint polgári jogi jogintézmény természetével a normatív formájú megállapítás összeegyeztethetetlen. A kártalanítás mértékét mindig esetenként, a konkrét ügyben kell vizsgálni és megállapítani, mivel az érintett ingatlan rendeltetésszerû használatának akadályozása (korlátozása) ingatlanonként és esetenként különbözõ mértékû lehet. A Hírtv. hivatkozott rendelkezése alapján a hírközlési létesítmény telepítése miatt igénybe vett ingatlan tulajdonosa csak az akadályoztatás (korlátozás) mértékének megfelelõ és egyszeri kártalanításra tarthat igényt. Mindezek alapján az Alkotmánybíróság megállapította, hogy a Budapest Kõbányai Önkormányzat az Ör2. 2. sz. melléklete 12. pontjának megalkotásával túllépte az Ötv.

Source: https://magyarkozlony.hu/hivatalos-lapok/965ff0ba7e3db262dd44468a70f4f3c251688ca7/dokumentumok/1ff44f94b005af5bb7fe6270743114d2687dcb96/letoltes